Diari Oficial de la Generalitat Valenciana


Sumari del DOGV 7127, del 08-10-2013 (2013/9449)

Notificació de la sentència dictada en el juí verbal número 1435/2011.
----------------------------------------------------------------------

### Dades del document

Número de DOGV
:   7127

Data del DOGV
:   08-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9449


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 1435/2011. [2013/9449]  
Secretari: José Antonio Villalgordo Cárceles.  
Juí verbal 001435/2011   
Part demandant: Seguros Bilbao.   
Part demandada: Comunitat de Propietaris de l'Edifici Sol y Costa VII.   
Sobre: verbals de propietat horitzontal.   
En el juí a què es fa referència s'ha dictat la resolució que té el text que, literalment, és com seguix:  
«Sentència número 0337/2012  
Torrevieja, 20 de juny de 2012  
Prado Sastre Fernández-Chico, jutgessa del Jutjat de Primera Instància número 1 de Torrevieja i partit judicial, he vist estes actuacions de juí verbal número 1435/2011.  
Antecedents de fet  
Primer. En data 13 de maig de 2011, l'actora va presentar un escrit de demanda, que per torn de repartiment va correspondre a este Jutjat, en la qual promovia el juí declaratiu verbal contra la Comunitat de Propietaris de l'Edifici Sol y Costa, i on després d'exposar els fets que fonamenten la seua petició, el contingut de la qual es considera reproduït en esta resolució, sol·licitava que es dictara una sentència per la qual es condemnara el demandat al pagament de 511,34 euros, més els interessos i les costes processals.  
Segon. Una vegada admesa a tràmit la demanda, es va traslladar a la part contrària pel Decret de data 10 de novembre de 2011 i es van convocar les parts a la vista del juí verbal, que va tindre lloc el 19 de juny de 2012.   
Tercer. Arribat el dia i l'hora assenyalats, va comparéixer la part actora, la qual es va afirmar i ratificar en la demanda. La demandada va ser declarada en situació processal de rebel·lia per no haver comparegut a la vista del juí de forma deguda amb advocat i procurador.  
Després de la pràctica de la prova que, proposada per la part actora, va ser declarada pertinent, que consistia en un interrogatori de la demandada a l'efecte de considerar-la confessa i, després de considerar reproduïda la documental de què s'acompanya l'escrit de demanda, les actuacions van quedar vistes per a dictar esta sentència.  
Quart. En la tramitació d'este procediment s'han observat totes les prescripcions legals en vigor.  
Dispositiva  
Estime parcialment la demanda interposada per Seguros Bilbao contra la Comunitat de Propietaris de l'Edifici Sol y Costa VII i, en conseqüència, condemne la Comunitat de Propietaris de l'Edifici Sol y Costa VII a pagar a la part actora la quantitat de 331,34 euros, més els interessos corresponents que es liquidaran en la forma establida en el fonament jurídic tercer.  
En matèria de costes cal ajustar-se al contingut del fonament jurídic quart d'esta resolució judicial.  
En aplicació de la Llei 37/2011, contra esta resolució no pot interposar-se cap recurs. L'article 455 de la Llei d'Enjudiciament Civil diu que seran apel·lables les sentències dictades en qualsevol classe de juí, les interlocutòries definitives i aquells altres que la llei assenyale expressament, a excepció de les sentències dictades en els juís verbals per raó de la quantia quan esta no supere els 3.000 euros.  
Prado Sastre Fernández-Chico, jutgessa titular d'este Jutjat, ho dispose, mane i firme.»  
Atés que es desconeix el domicili o la residència actuals de la part demandada, per una resolució de hui, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, disposa publicar este edicte en el tauler d'anuncis d'este Jutjat o en el Diari Oficial de la Comunitat Valenciana per a portar a efecte la diligència de comunicar la sentència.  
  
Torrevieja, 19 de setembre de 2013.- El secretari judicial: José Antonio Villalgordo Cárceles.